Рудаки Абу Абдаллах Жафар

Рудаки Абу Абдаллах Жафар (860-ж. чен, азыркы Тажикстан, Панжрудак кыштагы – 941, ошол эле жер) - тажик жана перс акыны. Фарсы тилиндеги поэзиянын негиздөөчүсү. Адабий мурастарынан 993-ж. жазылган «Шарап төркүнү» деген касыйдасы, автобиографиялык «Карылык одасы», 40ка жакын төрт саптуу ырлары жана поэмаларынын, лирикалык жана дидактикалык мазмундагы чыгармаларынын көп фрагменттери сакталган. Рудакинин ырларында адам акылына ишенүү, ак ниет болууга, билимге, турмушта активдүү жашоого үндөө мотивдери күчтүү. Ырлары поэтикалык каражаттарынын жөнөкөйлүгү менен айырмаланат. Ал жана анын замандаштары түзгөн стиль фарсы тилиндеги поэзияда 11-кылымга чейин басымдуулук кылган. Туулган айылында Рудакиники деп божомолдонгон мүрзөгө мавзолей курулган. 
Категория:Инсандар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9